

MAGYAR DIVAT & DESIGN ÜGYNÖKSÉG NONPROFIT ZRT.

**Budapest Select Store webshop jelentkezés**

DIVAT-, DESIGNMÁRKÁK ÉS SZÉPSÉGIPARI TERMÉKEK SZÁMÁRA

GYŰJTŐOLDALON (WEBSHOP)

VALÓ RÉSZVÉTELRE/ÁRUSÍTÁSRA

2021.

## A WEBSHOP JELENTKEZÉS TÉMÁJA

A Magyar Divat & Design Ügynökség Nonprofit Zrt, mint kiíró (továbbiakban: MDDÜ, Kiíró) az alábbiakban részletezett feltételek szerint webshop jelentkezés menetére meghirdeti magyar divat-, designmárkák és szépségipari termékek fejlesztésére. A webshop jelentkezés keretében a szakmai zsűri által kiválasztásra kerülő jelentkezők egy a Kiíró által alvállalkozó által üzemeltetett gyűjtőoldalon (webshop) árusíthatják termékeiket.

## Ágazati cél

Az MDDÜ gyűjtőoldalon (webshop) való részvétel, illetve árusítás témájában jelentkezést hirdet, amelynek célja, a magyar divat- és designmárkák digitális platformokon való megjelenésének előmozdítása, digitalizációjának elősegítése és ezáltal kereskedelmi lehetőségeiknek szélesítése.

## A WEBSHOP JELENTKEZÉS CÉLJA

A webshop jelentkezés célja, hogy a jelentkezés során kiválasztásra kerülő divat-, designmárkák és szépségipari termékek a gyűjtőoldalon való árusítás által növelni tudják vállalkozásaik bevételét, eladási számaikat.

## A WEBSHOP JELENTKEZÉSI DOKUMENTUMOK

A jelentkező feladata az alábbi tartalomnak megfelelő dokumentumok (Pályamű) pdf formátumban történő benyújtása:

*Divat divízió:*

**● Márka koncepció leírás** (márka koncepció) – terjedelem legfeljebb 1 oldal

**● Lookbook-** legutolsó 4 szezon kollek­ciójának és lookbook-jának benyújtása

*Design divízió:*

* **Tervező(k) és csapat bemutatása** (max. 450 karakter)
* **Márka koncepciós leírása** (max. 450 karakter)
* **Logó, vektoros formában**
* **Szakmai portfólió** – minimum 3 db referencia termék bemutatása

*Kozmetikumok:*

* **Tervező(k) és csapat bemutatása** (max. 450 karakter)
* **Márka koncepciós leírása** (max. 450 karakter)
* **Logó, vektoros formában**
* **Szakmai portfólió** – minimum 3 db referencia termék bemutatása

## A WEBSHOP JELENTKEZÉSSEL SZEMBEN TÁMASZTOTT SZAKMAI ELVÁRÁSOK

**Bekerülési kör:**

*Divat divízió:*

* legalább 4 kollekcióval rendelkező jogi személy, vagy egyéni vállalkozó.

Design divízió:

* legalább 1 termékcsaláddal rendelkező jogi személy, vagy egyéni vállalkozó.

*Szépségipari termékek divízió:*

* legalább 1 termékcsaláddal rendelkező jogi személy, vagy egyéni vállalkozó.

 **Webshop Kategóriák:**

*Divat divízió:*

* Férfi- és női-ruházat, valamint kiegészítők

*Design divízió:*

* Bútor
* Villamos világítóeszköz
* [Konfekcionált textiláru (kivéve: ruházat)](http://www.teaorszamok.hu/1392/Konfekcion%C3%A1lt%20textil%C3%A1ru%20gy%C3%A1rt%C3%A1sa%20%28kiv%C3%A9ve%3A%20ruh%C3%A1zat%29/)
* [Nem szőtt textília és termék (kivéve: ruházat)](http://www.teaorszamok.hu/1395/Nem%20sz%C5%91tt%20text%C3%ADlia%20%C3%A9s%20term%C3%A9k%20gy%C3%A1rt%C3%A1sa%20%28kiv%C3%A9ve%3A%20ruh%C3%A1zat%29/)
* [Szőnyeg](http://www.teaorszamok.hu/1393/Sz%C5%91nyeggy%C3%A1rt%C3%A1s/)
* Egyéb beton-, gipsz-, cementtermék
* Háztartási kerámia
* Öblösüveg

*Szépségipari termékek* *divízió:*

* Arckémek
* Arctisztitó, bőrradír
* Szérumok
* Arcmaszkok
* Szappanok

**Design divízió szállítási feltételek**:

A Jelentkező vállalja, hogy maga gondoskodik a termék csomagolásáról, szállításra való előkészítéséről, egyúttal vállalja, hogy a Kiíró által biztosított csomagolóanyagot, matricát, stb. ennek során elhelyezi a kiküldendő csomagon.

A beadott pályaműnek egyrészt vizuálisan (korábbi kollekciók be­mutatása, lookbook, szakmai portfólió), másrészt üzletileg, azaz a piacon történő értékesítés és bevételgenerálás szempontjaira tekintettel (márka koncepció leírás -márka koncep­ció, a márka eddig elért eredménye­inek bemutatása, a jelentkező legjobb tudása szerint kell el­készülnie, az elbírálásnál fontos szempont, hogy a megfogalmazott és bemutatott eredmények valósak, valamint az esetlegesen kitűzött célok megvalósíthatók és reálisak legyenek.

## A BEKERÜLÉS MENETE

**A webshop bekerülés térítésmentes.**

**Jelentkezők köre, részvétel feltételei:** A jelentkezésen divat-, designmár­kák és szépségipari termékek vehetnek részt, azzal a megkötéssel, hogy a jelentkezés benyúj­tására a divat-, design- és kozmetikai márkához szorosan kapcsolódó (tervező, tulajdonos, alkotói közösség tagja) tagok minden esetben kizárólag közösen jo­gosultak.

A Jelentkező a jelentkezés benyújtásával a jelentkezési kiírás feltételeit ma­gára nézve kötelezőnek ismeri el és kijelenti, hogy az 5.2. pontban meghatározott kizáró okok egyike sem áll fenn vele szemben.

A Jelentkező a jelentkezés benyújtásával a felsorolt várható webshop üzemeltetési, kezelési és szállítási költségek kapcsán kijelenti, hogy az alábbiak térítését vállalja:

* bankkártyás fizetési kezelési költség – ’OTP Simple Pay’
* *s*zállítási költség – GLS futárszolgálat
* havi jutalék eladott termék után – Shopify
* eladott termékek után nettó értékesítési ár 15%-a

Ezen költségek beépítése a termékek eladási árába javasolt, de nem kötelező.

## Kizáró okok:

A Kiíró kizárja a jelentkezésből annak a jelentkezőnek:

a) aki nem felel meg a nemzeti vagyonról szóló 2011. évi CXCVI. törvény 3. § (1) bekezdésének 1. pontjában foglalt átláthatóság követelményének; vagy

b) aki csőd-, felszámolási-, végelszámolási-, kényszertörlési eljárás, vagy bármilyen megszüntetésre irányuló eljárás hatálya alatt áll, továbbá végrehajtási eljárás van ellene folyamatban; vagy

c) akivel szemben összeférhetetlenségi ok áll fenn, így a Jelentkező:

* a zsűri tagja, vagy a zsűritagok Ptk-ban meghatározottak szerint hozzátartozója
* olyan gazdálkodó szervezet, amelynek a vezető tisztségviselője, felügyelőbizottsági tagja, vagy a gazdálkodó szervezetben tulajdoni részesedéssel rendelkező tagja, illetve ezek hozzátartozója a zsűri tagja, vagy olyan gazdálkodó szervezet, amellyel a zsűri bármely meghirdetett tagja munkaviszonyban vagy munkavégzésre irányuló egyéb jogviszonyban áll; vagy

d) Jelentkező a jelentkezési dokumentációban valótlan adatokat közöl;

e) a jelentkezési dokumentációban nem felel meg a jelen jelentkezési felhívásban foglalt feltételeknek.

Jelentkező az a)-d) pontokban foglaltakról a jelen jelentkezési felhívás 1. sz. mellékleteként csatolt dokumentum kitöltésével köteles nyilatkozni.

## Kérdések és válaszok

Kiíró lehetőséget biztosít a jelentkezők részére a jelentkezési felhívással kapcsolatosan felmerülő kérdéseik elküldésére a webshop@hfda.hu elektronikus levelezési címre.

Kiíró a beérkezett kérdésekre legkésőbb 3 munkanapon belül vá­laszol.

## Leadási határidő, eredményhirdetés

* 1. **A jelentkezés benyújtása:**

A jelentkezés benyújtásának határideje: 2021. november 04. éjfél

A Pályaművek kötelezően kitöltendő dokumentumai:

* + - * Jelentkezési dokumentáció a 3. pontnak megfelelően
1. számú melléklet: Átláthatósági és összeférhetetlenségi nyilatkozat
2. számú melléklet: Jelentkezési nyilatkozat
3. számú melléklet: Titoktartási nyilatkozat

A jelentkezés leadása webshop@hfda.hu e-mail címre megküldött jelentkezések és ahhoz kapcsolódó mellékletek és/vagy a Jelentkező által létrehozott internetes tárhely elérés megadása útján történik. A tárhelyről Kiíró 3 munkanapon belül letölti a jelentkezési anyagot, és a megküldött/letöltött Jelentkezések megnyithatóságáról, olvashatóságáról 5 munkanapon belül e-mail útján visszajelez a Jelentkező részére. A jelentkezési anyag határidőben történő benyújtása Jelentkező felelőssége.

## A Jelentkezés értékelése

A beérkező jelentkezések elbírálásra folyamatosan zajlik, a zsűri a benyújtástól számított 7 munkanapon belül bírálja el a jelentkezéseket és választja ki a program résztvevőit. Az eredményről a jelentkezőket a jelentkezés során megadott e-mail út­ján a Kiíró értesíti.

Amennyiben a Jelentkező a kiírt határidőig nem az előírt formában, vagy hiányosan nyújtja be a jelentkezés dokumentációt, vagy annak mellékleteit, a Kiíró 3 munkanapon belül a jelentkezés hiánypótlásra szólítja fel a Jelentkezőt. A jelentkezés ismételten hiányosan történő benyújtása a jelentkezés érvénytelenségét vonja maga után.

Kiíró a Jelentkezőknek a pályaművek előállításával, valamint a jelentkezés benyújtásával kapcsolatosan felmerült költségeit nem téríti meg.

### A szakmai zsűri összetétele:

* + - * A Magyar Divat & Design Ügynökség részéről Bata-Jakab Zsófia vezérigazgató, Forintos-Szűcs Anita vezérigazgató-helyettes, divatipari igazgató és Keresztury Árpád designipari igazgató /összesen 1 szavazat/
			* 2 fő szakmai zsűritag /1-1 szavazat/

### A szakmai zsűri által az értékelés során figyelembe veendő szempontok:

* *Márka eredetisége, egyedisége*
* *A márka koncepció megvalósíthatósága*
* *A termék piaci relevanciája, versenyképessége*

Kiíró az eredményhirdetéstől számított 3 napon belül veszi fel a kapcsolatot a kiválasztott márkákkal.

## JOGI TUDNIVALÓK

Jelentkező a jelentkezés kötelező részét képező 3. számú melléklet benyújtásával elfogadja a jelen jelentkezési felhívásban foglalt feltételeket, azokat magára nézve kötelezőnek ismeri el.

### Saját szellemi termék

A Jelentkező a jelentkezés benyújtásával kijelenti és szavatolja, hogy a beadott jelentkezési munka, sem annak összessége, sem egyes elemei tekintetében harmadik személy jogát nem sérti. A Jelentkező a jelentkezés benyújtásával tudomásul veszi, hogy a jelentkezőt terheli a teljes körű felelősség, amelyet a jelentkező a jelen jelentkezési kiírás részét képező minta szerinti nyilatkozat benyújtásával vállal. A Jelentkező vállalja, hogy a pályamunkák elkészítésénél a felhasználás tekintetében kizárólag olyan elemeket használ fel, amelyekre vonatkozóan a felhasználási jogokkal maga a jelentkező teljeskörűen rendelkezik. Ezen kötelezettségének megszegéséből eredő károkért kizárólag jelentkező köteles helytállni. A Jelentkező kizárólag saját szellemi alkotásával pályázhat. E feltétel hiánya esetén a jelentkezés érvénytelenné válik. Ha ezen körülmény a kiválasztást követően válnak ismertté, akkor a jelentkező köteles visszalépni a jelentkezésen történő részvételtől a kiíróval szemben harmadik személy által – szerzői jogsértés vagy egyéb jogcímen – esetlegesen támasztott mindennemű követelésért helytállni.

### Egyéb

A Kiíró a kiírást indokolási kötelezettség nélkül egyoldalúan jogo­sult módosítani, kiegészíteni, a jelentkezést lebonyolításától megtérí­tési igény nélkül visszalépni. Amennyiben a Kiíró a jelen pontban foglalt jogát azt követően gyakorolja, hogy már érvé­nyes jelentkezések benyújtásra kerültek, úgy köteles az érvényesen részt vevő Jelentkezőket a módosításról, kiegészítésről e-mailben ha­ladéktalanul értesíteni. Amen­nyiben Jelentkező a módosított kiírás alapján nem kíván a jelentkezésen részt venni, úgy – a módosításra megadott határidőn belül - egyol­dalú nyilatkozatával jogosult a jelentkezését visszavonni.

## Mellékletek:

1. sz. melléklet: Átláthatósági és összeférhetetlenségi nyilatkozat

2. sz. melléklet: Jelentkezesi nyilatkozat

3. sz. melléklet: Titoktartási nyilatkozat

4.sz. melléklet: Adatkezelési tájékoztató

1. sz. melléklet

# Átláthatósági és összeférhetetlenségi nyilatkozat

Alulírott:………………………………………………………….…………………………………………………………

(székhely/lakcím:……………………………………………………………………………………………….…………,

cégjegyzékszám/nyilvántartási szám:………………..……………………………………………….…………,

adószám:……………………………………………………………………….……………………….………………….…, képviselő:…….………………………………………………………………) jelen nyilatkozat aláírásával nyilatkozom, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontjában meghatározott követelményeknek megfelelek, valamint velem szemben a Jelentkezési kiírás 5.1. pontjában meghatározott egyéb kizáró ok sem áll fenn. Egyúttal kijelentem, hogy a Jelentkezési felhívásban megfogalmazott összeférhetetlenségi esetek társaságunkkal/személyemmel szemben nem állnak fenn.

Budapest, 2021. ………………..…………………………

……………………………………..

Jelenetező (cégszerű) aláírása

(pecsét helye)

2. sz. melléklet

# Jelentkezési nyilatkozat

Alulírott………………………………………………………………….. (jelentkező), melyet képvisel:

……………………………………………………………………………………………………. az alábbi nyilatkozatot teszem:

Megvizsgáltam és fenntartások vagy korlátozás nélkül elfogadom a Magyar Divat & Design Nonprofit Zrt., mint Kiíró által „ Gyűjtőoldalon (webshop) való részvétel/árusítás ” tárgyban kiírt jelentkezési felhívás feltételeit.

Kijelentem, hogy a jelentkezési anyagban bemutatottak saját kizárólagos szellemi tulajdonunkat képezik.

Kijelentem, hogy amennyiben, mint nyertes jelentkező kiválasztásra kerülök, akkor az együttműködési megállapodást a jelentkezési felhívásban foglalt feltételekkel megkötöm, a jelentkezési felhívásban foglalt feladatainkat pedig maradéktalanul teljesítem.

Jelen nyilatkozat aláírásával hozzájárulásomat adom, hogy a benyújtott jelentkezési anyagunkban szereplő személyes adatokat a jelentkezési felhívás 4. számú mellékletében foglalt *Adatkezelési tájékoztatóban* meghatározott Adatkezelő az ugyanebben a mellékletben rögzítettek szerint kezelje.

Budapest, 2021. ………………..…………………………

……………………………………..

Jelentkező (cégszerű)aláírása

(pecsét helye)

3. sz. melléklet

# Titoktartási nyilatkozat

Alulírott,………………………………........................................................................

mint egyéni vállalkozó/gazdasági társaság

Székhely, Lakcím:…………………………………………………………………………………

Cégjegyzékszám/nyilvántartási szám:………………………………………………………………………… Adószám:……………………………………………………………………………………………………………………

Képviseli: ……………………………………………………………………………………………………………………

vállalom, hogy a Magyar Divat & Design Ügynökség Nonprofit Zrt.-vel (székhely: 1027 Budapest, Kacsa u. 15-23., cégjegyzékszám: 01-10-049808, adószáma: 26338972-4-41, csoportos adószáma: 17782517-5-41, a továbbiakban: Társaság) való együttműködés során „Gyűjtőoldalon (webshop) való részvétel/árusítás”-ra vonatkozóan kiírt jelentkezés (a továbbiakban: Jelentkezés) – annak tartalmával kapcsolatban a Társaság előzetes írásos beleegyezése nélkül harmadik személyek számára nem adok át és nem hozok nyilvánosságra semmilyen információt.

Vállalom továbbá, hogy minden tőlem telhetőt megteszek annak megakadályozása érdekében, hogy harmadik személyek hozzáférjenek, vagy megismerjék a Jelentkezéshez vagy annak teljesítéséhez kapcsolódó bizalmas ismereteket vagy információkat.

Jelen nyilatkozat aláírásával kifejezetten elismerem és vállalom, hogy a Jelentkezés tartalmával és teljesítésével összefüggésben a Társasággal és annak tevékenységével kapcsolatban bármilyen módon tudomásomra jutott adat, tény, így különösen, de nem kizárólagosan a Jelentkezés léte és tartalma, részletei üzleti titoknak minősül, azt harmadik személynek nem adhatom ki, nem tehetem hozzáférhetővé és a Jelentkezés teljesítésétől eltérő más célra nem használhatom fel. Amennyiben a jelen Nyilatkozatban foglalt titoktartási kötelezettséget bizonyítottan megszegem, vállalom, hogy a Társaság titoktartási kötelezettség megszegésével összefüggésben keletkező teljes kárát megtérítem. Kijelentem, hogy tudomással bírok azon tényről, miszerint a titoktartási kötelezettség megszegése akár szándékosan, akár gondatlanul, akár tevőlegesen, akár mulasztással is megvalósítható. A jelen titoktartási kötelezettségvállalás hatályosságát nem érinti a Jelentkezéshez bármilyen okból történő megszűnése, az a megszűnésétől függetlenül továbbra is fennáll.

Budapest, 2021 ………………..…………………………

……………………………………..

Jelentkező (cégszerű) aláírása

(pecsét helye)

4.sz melléklet

**Adatkezelési tájékoztató**

Külön dokumentumban kerül csatolásra